**KRAJEVNA SKUPNOST**

**LAŠKO**

Datum: 29. 11. 2023

Del. št. 23-237-1/MK

Na podlagi 78. člena Statuta Občine Laško in Poslovnika Občinskega sveta Občine Laško (Ur. list št. 79/2015 z dne 23/10-2015)

**S K L I C U J E M**

**4. redno sejo Sveta Krajevne skupnosti Laško, ki bo**

**v sredo, dne 6. decembra 2023 ob 18. uri**

**v posebni sobi Hotel Špica, Trg svobode 1, Laško**

Za sejo predlagam naslednji

**D n e v n i r e d :**

1. Ugotovitev sklepčnosti 4. seje Sveta KS Laško
2. Pregled ter potrditev zapisnika 3. seje Sveta KS Laško z dne 31. 05. 2023
3. Informacija o realizaciji programa KS Laško v letu 2023
4. Pregled evidentirane problematike v KS Laško v letu 2023
5. Predlog programa KS Laško za leto 2024
6. Druge manjše organizacijske zadeve in razno

**Glede na to, da je leto ponovno naokoli ter da bo to zadnja letošnja seja Sveta KS Laško**

**vse vabljene prosim,**

**da se seje udeležite v želji, da ob zaključku še nekoliko posedimo, si nazdravimo in si zaželimo še nadaljnje uspešno sodelovanje v novem letu 2024.**

Predsednik

Sveta Krajevne skupnosti Laško

Martin KOKOTEC, l. r.

**Vabljeni in dostavljeno:**

1. vsi člani Sveta KS Laško
2. Ostali:

* g. Marjan Mačkošek
* GM Hercog, d.o.o.
* Branko Selič, s. p.
* Anton Vodišek

1. Arhiv:

* spis 23-237/MK
* register Seje Sveta KS Laško
* file: MD/Seje organov KS/Svet KS/

**GRADIVO:**

**K točki 1**

Sklepčnost 4. redne seje Sveta KS Laško bo ugotovljena ob pričetku same seje.

**K točki 2**

Zapisnik 3. seje Sveta KS Laško je priložen in objavljen na spletni strani KS Laško

[www.ks-lasko.si](http://www.ks-lasko.si)

**K točki 3**

Pregled in informacija o realizaciji plana KS Laško za leto 2023.

**K točki 4**

Pregled evidentirane problematike v KS Laško v letu 2023 je priložen.

Podrobnosti bodo obrazložene na sami seji.

Končno poročilo s finančnimi podatki o realizaciji programa KS Laško za leto 2023 bo obravnavano na naslednji seji, ob obravnavi zaključnega računa za leto 2023.

**K točki 5**

Predlog Programa KS Laško za leto 2024 je priložen.

**K točki 6**

1. Imenovanje inventurne komisije za popis sredstev KS na dan 31. 12. 2023

V skladu s predpisi je potrebno enkrat letno popisati vsa sredstva. V KS Laško se

izvrši popis na dan 31. 12. 2023. Popis opravi inventurna komisija. Predlog za

imenovanje inventurne komisije je v predlogu sklepa k tej točki. Za inventurno

komisijo predlagamo naslednji sestav:

* Rok Remic, Na Pristavi 17, 3270 Laško, kot predsednik,
* Ivica Zdolšek, Valentiničeva cesta 34, 3270 Laško, član
* Anton Vodišek, Kidričeva ulica 2, 3270 Laško, član

1. Podaljšanje podjemnih pogodb

Potrebno je na novo skleniti podjemno pogodbo za opravljanja **tajniških in** **strokovnih opravil za svet, Ivici Zdolšek,** ki opravlja tajniška in strokovno administrativna opravila, v tem sklopu se opravljajo tudi dela čistilke. S pogodbo ob nastopu dela s 1. 3. 2023 je določen znesek v višini 200,00 € mesečno neto.

Prav tako je potrebno ponovno skleniti podjemno pogodbo za opravljanja strokovnih del na področju IT – vzdrževanje internetne strani in drugih opravil. Ta dela opravlja Dean Muhovec. Predlagamo, da to opravlja še naprej. Strošek teh del znaša 30,00 € neto mesečno.

1. Razno
2. Prejeli smo darilni bon Palaška v vrednosti 400,00 EUR kot nagrado za doseženo 1. mesto v kategoriji najbolj urejenih vsi/zaselkov/naselij/ulic v letu 2023. Predlagamo, da ga podarimo Turističnemu društvo Laško.
3. debata o pripombah in predlogih podanih s strani g. Grešak Marjana

Priprava gradiva: Ivica Zdolšek